महावीर इंटरनेशनल ने रोगियों को बांटे फल
अजमेर | महावीरइंटरनेशनल की ओर से पीड़ित मानवता की सेवा के कार्यक्रमों की शृंखला में टीबी हॉस्पिटल में उपचाररत रोगियों को फल, दूध बिस्किट्स का वितरण किया गया। मीडिया प्रभारी पीसी जैन ने बताया कि इसमें 62 रोगी लाभान्वित हुए। यह कार्य महावीर इंटरनेशनल के उपाध्यक्ष वीर गोवर्धन प्रसाद खंडेलवाल के निर्देशन में किया गया। इसमें वीर मनोहर गोपाल ईनाणी, वीर प्रभात सेठी, वीर सुभाष जैन वीर मनीष सकलेचा ने सहयोग किया। महावीर इंटरनेशनल द्वारा प्रत्येक मंगलवार को नियमित रूप से टीबी हॉस्पिटल में रोगियों को फल, दूध बिस्किट्स का वितरण किया जाता है।
hin_Deva hin_Deva